wickkiey/tamil-wikipedia-chunked huggingface dataset:
# இலங்கை கடற்கரைகளின் பட்டியல்

## வெலிகம

வெலிகம நகரம் காலிக்கு கிழக்கே சுமார் 30 கி.மீ (19 மைல்) தூரத்தில் அமைத்துள்ள சிறிய மீன்பிடி நகரம் ஆகும். இது ஒப்பீட்டளவில் அமைதியானதும் மற்றும் ஒரு பரந்த விரிகுடாவை சுற்றியும் அமைந்துள்ளது. வெலிகம என்பது "மணல் கிராமம்" என மொழிபெயர்க்கப்பட்டு தன்னைச் சுற்றியுள்ள இயற்கை விவரிப்பதாகவும் உள்ளது. இக் கடற்கரையானது பொய்க்கால் மீனவர்களுக்காக அறியப்பட்டது ஆகும். வெலிகமவை பிரதான A2 கொழும்பு-காலி-மாத்தறை மோட்டார் வீதி , தெற்கு அதிவேக மற்றும் கொழும்பு-மாத்தறை புகையிரதம் மூலமும் அடையலாம்.
# இலங்கை கடற்கரைகளின் பட்டியல்

## பொல்ஹேன

பொல்ஹேன ஆனது மாத்தறையில் அமைந்துள்ள ஒரு கடற்கரை ஆகும். மற்றும் 4 கி.மீ (2.5 மைல்)  நீளமும் கடலுக்கு அப்பால் 200 மீ (660 அடி) நீளத்திலும்  பவளப் பாறையைக் கொண்டிருக்கிறது.ஒப்பீட்டளவில் அமைதியாகவும் மற்றும் சுற்றுலா பயணிகள் நீந்துவதற்கு பொதுவான இடமாகவும் உள்ளது. பொல்ஹேனவில் பலர் ஆழ்கடல் நீச்சல், உலாவித்திரிதல் மற்றும் குளியல் செய்வதைக் காணலாம்.
# இலங்கை கடற்கரைகளின் பட்டியல்

## திக்வெல்ல

திக்வெல்ல கடற்கரையானது மேலும் திக்வெல்ல அல்லது திக்வெல்ல தெற்கு எனவும் அழைக்கப்படுகிறது, இது இலங்கையின் மாத்தறை மாவட்டத்தில் அமைந்துள்ள ஒரு சிறிய கடற்கரை நகரமாகும்.இது மாத்தறைக்கு கிழக்கே 22 கி.மீ (14 மைல்) இல் அமைந்துள்ளது. இலங்கையின் மிகப் பெரிய புத்த சிலையானது திக்வெல்ல பகுதியில் அமைந்துள்ளது. பலர் திக்வெல்ல கடற்கரையோரங்களில் நீந்துகிறார்கள் ஏனெனில் தண்ணீர் ஆனது  மேட்டு நிலங்கள், பாறைகள் மற்றும் மணல்கட்டிகளால் பாதுகாக்கப்படுகின்றன.
# இலங்கை கடற்கரைகளின் பட்டியல்

## ஹிக்கடுவ

ஹிக்கடுவ இலங்கையின் தெற்கு கடற்கரையில் காலிக்கு வடமேற்கில் 14 கி.மீ (8.7 மைல்) தூரத்தில் உள்ள ஒரு சிறிய நகரமாகும். இது இலங்கையின் மிகவும் அபிவிருத்தி அடைந்த கடற்கரை உல்லாச விடுதி ஆகவும் நன்கு அறியப்பட்ட உலாவித் திரிவதற்கான இடமாகவும் அத்துடன் கடல் ஆமைகளை எளிதாக பார்க்க கூடிய இடமாகவும் உள்ளது. தண்ணீர் ஆனது பவளப் பாறைகள் மூலம் சூழப்பட்டு தூய்மையானதாக காணப்படும். இங்கு சிறு சிறு தீவுகள் சேர்ந்த ஒரு கூட்டம் உள்ளது.
# இலங்கை கடற்கரைகளின் பட்டியல்

## கொக்கல

கொக்கல என்பது சுற்றித் திரிவதற்கு நன்கு அறியப்பட்ட இலங்கையின் தெற்கு கடற்கரையில் உள்ள ஒரு சிறிய கிராமமாகும்.இது கொழும்பிற்கு தெற்கே 130 கி.மீ (81 மைல்) தொலைவில் அமைந்துள்ளது. இந்தப் பிரதேசத்தில் கொக்கல நதி மற்றும் கொக்கல ஏரி அமைந்துள்ளது. மேலும் இக் கிராமத்தில் மார்டின் விக்கிரமசிங்க நாட்டுப்புற கலை அருங்காட்சியகமும் காணப்படுகிறது.
# இலங்கை கடற்கரைகளின் பட்டியல்

## தங்காலை

தங்காலை நகரமானது மாத்தறைக்கு கிழக்கில் இருந்து 195 கி.மீ (121 மைல்) தூரத்திலும் மற்றும் கொழும்புக்கு தெற்கில் இருந்து 35 கி.மீ. (22 மைல்) தூரத்திலும்  அமைந்துள்ளது. இது கோயம்போக்க, ப ள்ளிக்குடவா, மேடகேடிய போன்ற பல விரிகுடாக்களை கொண்டுள்ளது.தங்காலையானது நீச்சலலுக்கும் மற்றும் முக்குளித்தலுக்குமான பொதுவான ஒரு இடமாகவும் காணப்படுகின்றது. தங்காலை எனும் பெயரானது ரன்-கல அல்லது பொன்மலை என்பதிலிருந்து இருந்து வந்ததாக நம்பப்படுகிறது.
# இலங்கை கடற்கரைகளின் பட்டியல்

## திருகோணமலை

திருகோணமலையில் ஆழ்கடல் துறைமுகமாவும், மற்றும் நிலாவெளி, உப்புவெளிகடல் ,புறா தீவு போன்ற கடற்கரைகளுக்கு ஒரு பிறப்பிடமாகவும் காணப்படுகிறது. இது ஒரு திமிங்கிலம் பார்ப்பதற்கான இடமாகவும் ஏழு சூடான கென்னியா நீரூற்றுகளையும் வெறும் 8 கி.மீ (5.0 மைல்) தூரத்தில் கொண்டதாகவும் காணப்படுகிறது.திருகோணமலை மாவட்டமானது இலங்கையில் ஒரு முக்கிய புத்த கலாச்சார மற்றும் தொல்பொருள் தளமாகக் கருதப்படுகிறது.
# இலங்கை கடற்கரைகளின் பட்டியல்

## நிலாவெளி

நிலாவெளியானது வெறும் 4 கி.மீ நீளம் கொண்ட திருகோணமலை பிராந்தியத்தின் உல்லாசப் பிரதேசமாகும். இது கொழும்பிலிருந்து 276 கி.மீ (171 மைல்) தொலைவிலும், திருகோணமலையிலிருந்து 14 கி.மீ (8.7 மைல்) தொலைவிலும் அமைந்துள்ளது.
# இலங்கை கடற்கரைகளின் பட்டியல்

## மட்டக்களப்பு

கிழக்கு மாகாணத்தில் மட்டக்களப்பு மாவட்டத்தில் அமைந்துள்ள ஒரு பெரிய நகரம் மட்டக்களப்பு ஆகும். இந் நகரமானது இந்தியப் பெருங்கடலுக்கு கிழக்கில் அமைந்துள்ளதோடும் முகத்துவார கடலேரிகளாலும் சூழப்பட்துள்ள ஒரு சிறு நில பரப்பாகும். இங்கு அதிகளவில் பவளங்கள் கடற்கரையை ஒட்டிக்
காணப்படுவதால் ஸ்நோர்கெலிங் மற்றும் ஸ்கூபா முக்குளித்தலுக்கும் பிரபலமாக கருதப்படுகிறது.மட்டக்களப்பு நகரத்தின் மையத்தில் இருந்து இரண்டு கிலோமீட்டர் தொலைவில் உள்ள கல்லடி பாலமானது "பாடும் மீன்களினால் " அறியப்படுகிறது.
# இலங்கை கடற்கரைகளின் பட்டியல்

## அறுகம்பே

அறுகம்பே கொழும்பிலிருந்து 317 Km தூரத்தில் அமைந்துள்ளது. அத்துடன் பல மீனவ கிராமங்களைக் கொண்ட பரந்த கடற்கரையைக் கொண்டது.இலங்கையின் உலர்வலயத்தில் அமைந்துள்ள தென் கிழக்கு கடற்கரையாகும்.இலங்கையில் இந்தக் கடற்கரை நீந்துவதற்கு மிகச் சிறந்த இடமாகவும் தென் கிழக்கு ஆசியாவின் நான்காவது சிறந்த இடமமாகவும் அடையாளம் கானப்பட்டுள்ளது.லகுகலை தேசியப் பூங்கா மற்றும் யால கிழக்கு தேசியப் பூங்கா என்பன அறுகம்பேயின் மத்தியிலிருந்து 10-30 கி.மீ (6.2-18.6 மைல்)சுற்றளவில் அமைந்துள்ளது.இப்பகுதியில் மகுல் மஹா விகாரை (புத்த கோவில்),குடும்பிகல விகாரை (புத்த கோவில்), சாஸ்ரவேல புத்த கோவில் ,உகந்தை இந்துக் கோவில் போன்ற புனித ஸ்தலங்கள் அமைந்துள்ளன.
# இலங்கை கடற்கரைகளின் பட்டியல்

## காரைநகர் கடற்கரை

இக்கடற்கரை வட மாகாணத்தின் யாழ் மாவட்டத்திலுள்ள யாழ்ப்பாணத்திலிருந்து 20கி.மீ தொலைவில் உள்ள காரைநகர் என்னும் பகுதியில் அமைந்துள்ளது. ஆரம்ப காலங்களில் அதிகளவிலான சுற்றுலாப் பயணிகள் வருகை தரும் இடமாகக் காணப்பட்ட இப்பகுதி பின்னர் இலங்கையின் உள்நாட்டு யுத்தத்தின் விளைவால் வருகை தரும் சுற்றுலாப்பயணிகளின் எண்ணிக்கையில் வீழ்ச்சியைக் கண்டது.எனினும் மூன்று தசாப்த நீண்ட காலப் போர் முடிவுக்கு வந்ததையடுத்து இக்கடற்கரையின் பாதிப்பிற்கு உள்ளாகாத பகுதிகள் மீண்டும் சுற்றுலாப் பயணிகளின் எண்ணிக்கையை அதிகரிக்க வழிவகுத்துள்ளன.
# இலங்கை கடற்கரைகளின் பட்டியல்

## கிளாலி கடற்கரை

மேலும் kilali கடற்கரை என அழைக்கப்படும் இக்கடற்கரையானது வட மாகாணத்தின் யாழ் மாவட்டத்தில் அமைந்துள்ளது.பிராந்தியத்தில் மிகவும் அமைதியானதும் மற்றும் பெரும்பாலும் வெறிச்சோடி காணப்படுகின்ற ஒரு கடற்கரைப் பிரதேசமாகும்.
# இலங்கை கடற்கரைகளின் பட்டியல்

## வங்காலை

வங்காலையானது வட மாகாணத்தின் மன்னார் பகுதியின் மிகப் பெரிய மீன்பிடி கிராமம் ஆகும்.இக்கடற்கரையானது நீர்ப் பாவனையற்ற ,மீன்பிடி காரணமாக அடிக்கடி குப்பைக் சிதறிக் காணப்படும் இடமாக காணப்படுகின்றது.
# கண்டியின் செனரத்

**செனரத்தின** அல்லது **செனரத்** (*Senarat*) 1604 முதல் 1635 வரை கண்டி அரசை ஆண்ட மன்னர் ஆவார். முதலாம் விமலதருமனுக்கு அடுத்தபடியாக சேனரத் கண்டியை ஆண்டதாககச் சொல்லப்பட்டாலும், விமலதருமனின் மரணத்துக்குப் பின்னர் என்ன நிகழ்ந்தது, எவ்வாறு சேனரத் மன்னர் ஆனார் என்ற தகவல்கள் தெளிவில்லை. விமலதருமனின் சகோதரன் அல்லது ஒன்றுவிட்ட சகோதரன் எனக் கூறப்படுகிறது. இறந்த மன்னரின் மனைவி, தொன் கதரீனாவை மட்டுமன்றி, அவளது இரு மகள்மாரையும் மணந்த இவர் கண்டி வரலாற்றில் புதிராகவே விளங்குகின்றார். இவர் சிவனொளிபாத மலையில் பூசாரியாகப் பணியாற்றினார் எனவும், தொன் கதரீனாவை மணக்கும் பொருட்டு பூசாரித் தொழிலைக் கைவிட்டு கண்டி வந்ததாகவும் கூறப்படுகிறது. ரந்தெனிவலையில் நிகழ்ந்த போரில் போர்த்துக்கேயரைத் தோற்கடித்த இவரது பெறாமகன் குமாரசிங்கனது வீரம் வெகுவாகப் பாராட்டப்படுகின்றது. எனினும், இவரை அடுத்து வாரிசுரிமைச் சிக்கல் வந்தபோது, தந்திரமாகத் தன் இரு பெறாமக்களைத் தவிர்த்துவிட்டு, இராஜசிங்கனை முடிசூட்டினார். அவர்கள் இருவரும் சிலகாலத்துக்குள்ளாகவே மர்மமாக இறந்தனர்.  
கற்பிட்டிப் பகுதியில் போர்த்துக்கீசரால் பெருமளவு அச்சுறுத்தல்களைச் சந்தித்த சோனகர் இவரிடம் அடைக்கலம் கோர, இவர் கிழக்கிலங்கையின் மட்டக்களப்புப் பகுதியில் அவர்களைக் குடியேற்றுவித்தார்.
# கண்டியின் செனரத்

## மேலும் காண

- மகாவம்சம்
- ஆட்சியாளர் பட்டியல், இலங்கை
- இலங்கையின் வரலாறு
- கண்டி இராச்சியம்
# கண்டியின் செனரத்

## உசாத்துணைகள்

- இலங்கையின் அரசர்கள்
# கிரில் பாவ்லோவிச் புளோரன்சுகி

**கிரில் பாவ்லோவிச் புளோரன்சுகி** *(Kirill Pavlovich Florensky)* (; 27திசம்பர் 1915 – 9ஏப்பிரல் 1982) ஓர் உருசிய, சோவியத் வானியலாளரும் புவிவேதியியலாளரும் ஆவார். இவர் கோள் அறிவியலில் புலமை வாய்ந்தவர்.இவர் சோவியத் அறிவியல் கல்விக்கழகத்தின் வெர்னத்சுகி நிறுவனகொப்பீட்டுக் கோளியல் துறையின் தலவராவார்.  
இவர் உருசியப் பல்துறை அறிஞர் பாவேல் புளோரன்சுகியின் இரண்டாம் மகனாவார்.  
நிலாவின் குழிப்பள்ளம் புளோரன்சுகி குழிப்பள்ளம் என இவரது நினைவாகப் பெயர் இடப்பட்டுள்ளது.
# தோனா கதரீனா

**தோனா கதரீனா** (பிறவிப்பெயர்: **குசுமாசன தேவி**) கண்டி அரசை 1581 இல் ஆண்ட ஒரு அரசி ஆவாள். கண்டி மன்னன் கரலியத்தே பண்டாரன் என்பானின் மகளான இவள், போர்த்துக்கேயரின் கட்டுப்பாட்டின் கீழேயே வாழ நேரிட்டதுடன், அவர்களால் மதமாற்றப்பட்டு, தோனா கதரீனா எனும் பெயரையும் பெற்றுக்கொண்டாள்.
# தோனா கதரீனா

## வாழ்க்கை

தந்துறைப் போர் காலவேளையில், கரலியத்தே பண்டாரன் இறந்ததை அடுத்து, 1581இல் போர்த்துக்கேயரால், போர்த்துக்கல்லின் திறை அரசாக முடிசூட்டப்பட்டாள் தோனா கதரீனா. அப்போது இளமங்கையாக இருந்த கதரீனா, சீதாவக்கை மன்னன் முதலாம் இராஜசிங்கனால் அதேயாண்டு ஆட்சிகவிழ்க்கப்பட்டாள்.  
முதலாம் இராஜசிங்கன் இறந்தபின்னர் ஏற்பட்ட ஆட்சிக்குழப்பத்தில், முதலாம் விமலதர்மசூரியன் இவளை மணந்ததன் மூலம், ஆட்சிக்குத் தகுதியாகி, கண்டி அரசனாக 1594இல் அரியணை ஏறினான். அவனும் இறக்கநேரிட்டதும், தன் மைத்துனன் செனரத் மன்னனை மணந்து அவனுக்கும் ஆட்சிபீடமேறும் வாய்ப்பை நல்கினாள்.  
முதலாம் விமலதர்மசூரியனிடம் அவளுக்கு மகாஸ்தான அதகாசி, சந்தான அதகாசி ஆகிய இரு மக்களும், செனரதனிடம் மகாஸ்தானனும் பிறந்தார்கள். மகாஸ்தான அதகாசி, 1612இல் ஏற்பட்ட ஒரு தீராப்பிணியால், ஆறுநாட்கள் நோய்ப்படுக்கையில் கிடந்து மரித்தான். அரசியல் தந்திரத்துக்காக, அவள் மீண்டும் பௌத்தத்தைத் தழுவிக்கொண்டாலும், கதரீனா இறுதிவரை, கிறிஸ்தவப் பெண்ணாகவே வாழ்ந்து மடிந்ததாக அறியமுடிகின்றது. பேரன்புக்குரிய மூத்த மகன் மகாஸ்தான அதகாசி இறந்ததும், கதரீனாவைப் பெருந்துயர் வாட்ட, 10 யூலை 1613இல் அவள் மரித்தாள்.
# பெஞ்சமின் செக்கோவ்சுகி

**பெஞ்சமின் செக்கோவ்சுகி** (*Benjamin Jekhowsky*, , பிறப்பு: 1881, புனித பீட்டர்சுபர்கு (உருசியா); இறப்பு: 1975, என்கவுசே-லெசு-தெர்மசு (பிரான்சு)) உருசிய-பிரெஞ்சு வானியலாளர் ஆவார். இவர் இவர் ஓர் இருப்புவழித் தட்த்துறையின் அலுவலருக்கு மகனாக புனித பீட்டர்சுபர்கில் பிறந்தார்.  
இவர் மாஸ்கோ பல்கலைக்கழகத்தில் கல்விகற்ற பிறகு 1912 முதல் பாரீசு வான்காணகத்தில் சேர்ந்து பணிபுரிந்தார். பின்னர் இவர் பிரான்சின் குடியேற்ர நாடான அல்ஜீரியாவில் இருந்த அல்ஜீயெர்சு வான்காணகத்தில் சேர்ந்து வான்கோள இயக்கவியலில் புலமை பெற்றார். இவர் 1934ஆம் ஆண்டுக்குப் பிறகு **பெஞ்சமின் தெ ஜெகோவ்சுகி** எனும் பெயரில் அறிவியல் கட்டுரைகளை எழுதினார். சிறுகோள் மையம் இவரது கண்டுபிடிப்புகளை "**பி. ஜெகோவ்சுகி**" ) எனும் பெயரில் பதிவு செய்துள்ளது. இக்கால ஆங்கிலத்தில் இவரது பெயர் இழ்செகோவ்சுகி என வழங்குகிறது.  
இவர் பன்னிரு சிறுகோள்களைக் கண்டுபிடித்தார்.  
}}
# தன்னியக்க வாகன இடம்

**தன்னியக்க வாகன அமைவிடவாக்கல்(**AVL அல்லது அமைவிடம்; தூர அமைவிடம் EU) என்பது ஒரு வாகனத்தினுடைய நிலையத்தை தானாக அறிந்து செல்வதற்கான வழிமுறையாகும். இந்த தரவுகள், ஒன்று அல்லது பல வாகனங்களில் இருந்துvehicle tracking system முறை மூலம் சேகரிக்கப்பட்டு ஒரு வாகனத்தின் நிலையம் கண்டறியப்படுகிறது. 2017 ல் தொழில் நுட்ப வளர்ச்சியின் காரணமாக இந்தக் கருவியானது மனித பேருவிரலிலும் பார்க்க சிறிய ஓர் அளவில் தயாரிப்பதில் வெற்றி கண்டுள்ளது, அத்துடன் இக்கருவியானது ஆறு மாதம் அல்லது அதற்கு மேற்பட்ட பாவைனைகாலம் கொண்ட மின்கலத்தை கொண்டதாகவும் smartphones உடன் இலகுவில் இணைப்பைப் பெற்றுக்கொள்ளக் கூடியதாகவும் 20 அமெரிக்க நாணயத்திற்குக் குறைந்த பெறுமதியுடையதாகவும் வடிவமைக்கப்பட்டுள்ளது.  
பொதுவாக வாகனத்துடைய நிலையமானது "GPS" ஐப் பயன்படுத்தி தீர்மானிக்கப்படுகிறது. அத்துடன் தரவுகளை கடத்தும் தொழி ல்நுட்பம் ஆனது குறுந்தகவல் (SMS) , GPRS. தகவலானது செய்மதி அல்லது புவி சார்ந்த வானொலி மூலம் வாகனங்களில் இருந்து வானொலி அலைவரிசை வாங்கிக்கு அனுப்பப்படுகிறது.
மிகவும் பொதுவான செவைகளாகGSM யும் EVDO காணப்படுகிறது, ஏனெனில் AVL ற்கான குறைந்த தரவு வீதம் போதுமானதாக இருப்பதுடன் குறைந்த செலவில் எல்லா இடங்களிலும் கிடைக்கக் கூடிய ஒரு போத வலையமைப்பாக உள்ளது. ஓரளவு குறைந்த செலவுடன் தொலை தொடர்பு தரவுகளைப் பெறுவதற்கான குறைந்த அலைவரிசைகளும் செய்மதி தொழில்நுட்பத்தில் அனுமதிக்கப்பட்டுள்ளது. சரியான இடத்திற்கான வேறு தேர்வுகள், உதாரணமாகGPS குறைவாக உள்ள சூழலில், dead reckoning, i.e.,inertial navigation, அல்லது செயலிலுள்ள RFID முறை அல்லது இணைந்தRTLS முறை, இந்த முறைகளை இணைத்துப் பயன்படுத்துவது நன்மை ஆகும். மேலும் புவி சார்ந்த வானலை நிலைப்படுத்தல் முறை குறைந்த அலைவரிசை ஆனதுGPS சார்ந்த முறைக்குப் பதிலாக பயன்படுத்தப்படுகிறது.
# தன்னியக்க வாகன இடம்

## பிரயோகம்

### வாகனங்களிற்கான பிரயோகம்

AVL என்பது வாகனங்களை முகமாய் செய்வதற்கு உதவுகின்ற சக்தி வாய்ந்த ஒரு கருதுகோளாகும். கடற்படை வாகனங்கள், சேவையிலுள்ள வாகனகள், அவசர சேவையிலுள்ள வாகனங்கள், கட்டுமானத்தில் பயன்படுத்தும் வாகனங்கள் மற்றும் பொதுசன போக்குவரத்து வாகனங்கள்(பேருந்து ,புகையிரதம்).அத்துடன் நடமாடும் பொருட்களையும் பின் தொடர்ந்து தரவுகளை பெற உதவுகிறது அதாவது சக்கரமற்ர கட்டுமான கருவிகள், நடமாடும் சக்தி பிறப்பாக்கிகள்.  
திருடப்பட்ட துவிச்சக்கர வண்டியை வைத்திருப்பவர்களை பின் தொடர்ந்து பிடிப்பதற்கும் , chop shops ஐ கண்டுபிடிப்பதற்கும், குற்றவாழிகள் கூடுவதற்கான இடங்களை கண்டுபிடிப்பதற்கும் உதவுகிறது.
# தன்னியக்க வாகன இடம்

## பிரயோகம்

### வாகன ஓட்டுனர்கள் மற்றும் பணியாட்கள் பிரயோகிக்கும் சந்தர்பங்கள்

பின்தொடர்வதற்கான இன்னொரு காரணம் பெரியளவு சாரதிகள், மற்றும் பணியாட்களை கொண்ட குழுக்களை வினைத்திறனுடன் முகாமை செய்வதற்கு உதவும். உதாரணமாக அம்புலன்ஸ் வாகன தொகுதியானது அவசர அழைப்பு வந்து ஆறு நிமிடத்தில் குறிப்பிட்ட இடத்தில் நிற்க வேண்டிய தேவை இருப்பின் AVL அமைப்பு ஆனது அனைத்து சாரதிகள் , பணியாட்களுடன் கூடிய வாகனங்களை மதிப்பீடு செய்து குறிப்பிட்ட இடத்தை மிகவும் வேகமாக சென்றடைய கூடிய வாகனத்தை தெரிவு செய்து அனுப்ப உதவுகிறது.
# தன்னியக்க வாகன இடம்

## அமைப்புகளின் வகைகள்

### எளிய வழியை கண்டறிதல்

தன்னார்வ வானொலி மற்றும் செல்லினம் அல்லதுPCS கம்பி அற்ற அமைப்புகள் போன்றவை வழி கண்டறிதல் அல்லது சமிக்யை கடத்தும் கருவிகள் பயன்படுத்தபடுகிறது. இது radio direction finding அல்லது RDF என அழைக்கபடுகிறது. இரு நிலைத்த தளங்களில் இருந்து நடமாடும் தளங்களிற்கு சுமப்பதை கணிக்க இலகுவன முறையில் இந்த அமைப்புகள் பயன்படுகிறது. இது இரு நிலைத்த புள்ளிகள் மற்றும் நடமாடும் புள்ளிகளிற்கு முடிவுப்புள்ளியுடன் முக்கோணத்தை உருவாகுகிறது. திரிகோணவியலை தோரயமாக நடமாடும் அலை பரப்பி எங்கு உள்ளது என சொல்கிறது.
கம்பி அற்ற தொலைபேசி அமைப்புகளில், தொலைபேசிoff-hook இல் இருக்கும் போது தொலைபேசி தொடர்ந்து கடத்தும், தொடர்ந்து பின்தொடர்தல் மற்றும் அமைவிடங்களுக்கான மாதிரி தொகுப்பு சாத்தியமாகிறது.இந்த வகையான அமைவிட அமைப்புகள்மத்திய தகவல் தொடர்பு ஆணையம் மேம்படுத்திய 911 கம்பியற்ற அமைபுகளிற்கான விதிகளிற்கு அமைவாக இருக்க வேண்டும்.
# தன்னியக்க வாகன இடம்

## அமைப்புகளின் வகைகள்

### முன்னாள் LORAN-சார்ந்த அமைவிடவாக்கல்

Motorola நிறுவனம் 1970 களில் அமெரிக்காவில் கடலோர மற்றும் கடல்சார் LORAN ஊடுருவல் முறையை வழங்கியது.LORAN முறையின் நோக்கம்  கப்பல்களுக்காக என இருந்தது ஆனால் கிழக்கு மற்றும் மேற்கு கடற்கரைகளில் சமிக்யை அளவுகளை வாகனங்கள் பெற போதுமானதாக இருந்தது.
இந்த முறையானதுMotorola மூலம்Metricom எனும் மாதிரி பெயர் கொண்டு விற்பனை செய்யப்பட்டிருகலாம் . இது ஒருLF LORAN வாங்கி மற்றும் தனியான இரண்டு வழி வானொலியுடன் இணைந்த பெட்டி/modem க்கும் இடப்பட்ட இடைமுகம் என்பவற்றை கொண்டுள்ளது. வாங்கி மற்றும் இடைமுகமானதுஅட்சரேகை மற்றும் தீர்க்கரேகை என்பவற்றை பாகையில் கணிக்கிறது,LORAN சமிக்யைகளை தளுவி பாகைகளை தசமத்தில் கணிக்கிறது. இது வரைபடத்தில் உத்தேசிக்கபட்டு தொகுக்கப்பட்டவற்றை வானலை மூலமாகMDC-1200 தரவாக MDC-4800 தரவாக அமைப்பு கட்டுப்பட்டகதிற்கு சென்றது. இது நம்பகமானது ஆனால் நகர்ப்புறங்களில் மின்னினாள் ஏற்படும் மாசினால் சில பிரச்சனைகள் உண்டாகலாம். துருவ மின்சார பொறி பறக்கும் தள்ளுவண்டி அல்லது தொழிற்சாலைகள் என்பவை வெளியிடும் இரைச்சல் சிலநேரம் அதிகளவான LORAN சமிக்யைகள் போன்றவை புவியியல் அமைவிடத்தை தீர்மானிப்பதை பாதிக்கிறது, வரையறுக்கப்பட்ட தீர்மானம் காரணமாக சிறிய சமுதாயங்கள் அல்லது குழி வெட்டுதல் துறைமுகங்கள் போன்ற செயல்பாட்டு பகுதிகளில் இந்த அமைப்புகள் சாத்தியமற்றதாகின்றது .
# தன்னியக்க வாகன இடம்

## அமைப்புகளின் வகைகள்

### சமிக்யைகாட்டி அமைப்புகள்

சமிக்யைகாட்டி அமைப்புகள் கண்காணிக்க மற்றும் நிலைத்த பாதை வழி வாகனங்களை கண்டறிய உருவாக்கப்பட்டது. இது தொடர்ந்து கண்கானிக்கபடவேண்டிய போக்குவரத்து பாதைகள் மற்றும் புகையிரத பாதைகளை நேரிய வழியில் கண்காணிக்க பயன்படும். ஒரு வாகனத்துடன் கூடிய வாங்கி அல்லதுRFIDchip ஆனது புகையிரதம் அல்லது பேருந்து அதன் வழி பிரயாணிக்க பயன்படுவதாக கருத்து கணிக்கபடுகிறது. ஒவ்வொரு அலைவாங்கியும் வாகனத்தை கடக்கும் போதும் சமிக்யை கடத்தியிலிருந்து கை அசைவுகளை பெறும். ஒரு அசையும் கடத்தி சமிக்யைகாட்டிய கடப்பதை காடுப்பட்டு அமைப்புக்கு தெரிவிக்கும்.வாகனங்கள் முன்னேற்றம் மற்றும் வாகன்கங்கள் ஒழுங்கில் உள்ளதா என்பதை கண்காணிக்க அழைப்பு மையம், அனுப்புதல் மையம் என்பவற்றிற்கு அனுமதிக்குறது.இந்த அமைப்புகள்GPS சமிக்யைகள் குறைவாக உள்ள சுரங்கங்கள் அல்லது போக்குவரத்துக்கள் உள்ள பிரதேசங்களில் மாற்று வழியாக பயன்படுகிறது.
# தன்னியக்க வாகன இடம்

## அமைப்புகளின் வகைகள்

### இன்றைய GPS-சார்ந்த அமைவிடவாக்கல்

Global Positioning System அல்லது GPSஉபகரணங்களின் குறைந்த விலை மற்றும் எங்கும் நிறைந்திருக்கும் இயல்பு.GPS சமிக்யைகள் அதிக மின் இரைச்சல் உள்ள இடத்தில உட்புகாது மற்றும் நிறுவுவதற்கு பாவனையாளர் தேவையில்லை. வழமையாக பெறுனர் மட்டும் வாகனங்கள் மற்றும் வானொலி அல்லது GSM நிறுவப்பட்ட கோள் பிரிவில் இருந்து சமிக்யை பெற்று சேகரிக்கபட்ட அனுப்புதள் புள்ளியுடன் கூடிய தரவுகளுடன் தொடர்பு கொள்ள உதவுவார்.  
பெரிய தனியார்telelocation அல்லதுAVL அமைப்புகள் வாகனங்களில் பெருனர்கள் GPS இல் இருந்து தரவுகளை அனுப்ப அனுப்புகை மையத்ததினூடு தனிப்பட்ட, பயனர் சொந்தமான வானொலி முதுகெலும்பாக இருந்து பயன்படுகிறது. இந்த அமைப்புகள் பொதிகள் அனுப்புகை போன்ற வியாபாரங்கள் மற்றும் அவசர வாகன சேவையில் பயன்படுகிறது. சரிப்படுத்தபடாத சிறிய தனியான அமைப்புகள் அனுப்புகி மையத்திற்கு வாகனத்தில் இருந்து அனுப்பும் அமைவிட தரவுகளை தொடர்பு கொள்ள PCS ஆனது பயன்படுத்துகிறது.கணினி கட்டுபட்டு உதவியுடன் ஒவ்வொரு வாகனத்தின் உதவியுடன் அமைவிட தரவுகள் சரியான கால இடைவெளியில் சரி செய்யபடும். சாதாரணமான அமைப்புகளில் ,மனிதர்கள் ஒவ்வொரு வாகனகளின் இடங்களை தீர்மானிக்க GPS வாங்கி மூலம் காட்சி படுத்தபட்ட தரவுகள் உதவுகின்றது.அதுகமான சிக்கலான அமைப்புகள் தானாக இயங்கும் ஒரு செயல்பாடு மூலம் தரவுகளை கணினியில் உள்ளிடுகிறது.உதாரணமாக, ஒரு கணினி உதவி கொண்ட அனுப்புகை அமைப்பு அவசர வாகன உதவி கோரிக்கையை ஆராய்ந்து கிட்ட உள்ள நான்கு அவசர உதவி வாகனங்களை பட்டியல் படுத்துகிறது.இது மிக இலகுவாக சென்றடைய கூடிய வாகனத்தை தெரிவு செய்ய உதவும்.  
.Nextel போன்ற கம்பியற்ற சில காவிகள்GPS ஆனது அதிகாரத்திற்குட்பட்ட இடங்கள் பற்றிய தகவல்களை கம்பியற்ற மேம்படுத்தப்பட்ட    9-1-1 தரவுகளை வழங்க மிக சிறந்த வழி என முடிவுக்கு வந்துள்ளது. புதியNextel வானொலிகள்9-1-1 அழைக்கபட்டால் நிறுவப்படும் பதிக்கப்பட்டGPS வாங்கிகள் கொண்டுள்ளது.9-1-1 மையம் வானொலியுடையGPS வாங்கியிலிருந்து அட்ச ரேகை, தீர்க்க ரேகை என்பவற்றை வழங்குகிறது.மையங்களில் கணினி உதவியுடனான வெளியீடு கொண்டு, அமைப்பானது இந்த ஒருங்கிணைப்பு அடிப்படையில் அழைப்பு சார்ந்த ஒரு முகவரியை ஒதுக்கும் அல்லது அழைப்பவர்களின் இடத்தை வரைபடத்தில் தெளிவாக காட்டும்.
# தன்னியக்க வாகன இடம்

## அமைப்புகளின் வகைகள்

### உணரி -அளவுரு AVL

.AVL இனுடைய முக்கிய நோக்கம் வாகனங்களை கண்டறிவது மட்டுமல்ல, இயந்திரம் பற்றிய தகவல்களை சேகரித்தல், எரிபொருள் நுகர்தல், கதவுகளில் இருந்து உணரிகளின் தரவுகள் மற்றும் ஓட்டுனர் தரவுகள்,வாகனத்தில் உள்ள குளிர் அறை அல்லது வளிமண்டல அமுக்கம் என்பன பற்றி தகவல்களையும் சேகரிக்கும்.இவ்வாறான தரவுகள் CAN-bus ஊடாக பெறப்படும், .AVL ஊடான நேரடி தொடுப்பில் அல்லதுUFDEX போன்ற திறந்த பேருந்து அமைப்புகள் வழியாக அனுப்புதல் பெறுதல் போன்றனSMS அல்லது GPRS ஊடாக தூய ASCII வடிவத்தில் பெறப்படும்.பெரும்பாலும்AVL இரண்டு பகுதிகளை கொண்டுள்ளது அவையாவனGPS மற்றும்  microcontroller இல் AVL மென்பொருள் பதிக்கப்பட்டGSM modem., பெரும்பாலானAVL அமைப்புகள் விரிவாக்க சாத்தியக்கூறுகளுக்கான திறந்த பேருந்து அமைப்புக்களுடன் இணைக்கும் வரை அதன் தேவைக்காக செய்யப்பட்டது.  
ஒரு திறந்த பேருந்து அமைப்புடன் பாவனயளர்கள் சரியான இடம், அளவிடயுடன் இணைந்திருக்கும் போது நேரம் மற்றும் திகதி தரவுகள்,RFID ஓர்barcode வாசிப்பு, என்பன மனித தவறுகளை குறைக்கும் வகையில் தானியங்கி அமைப்பாக உள்ளது.  
நாடுகளில் விலை உயர்ந்தபெட்ரோல் வெளி விமான உணரிகள் ஆனது பெட்ரோல் திருட்டிலிருந்து பாதுகாக்க உதவுகிறது
# தன்னியக்க வாகன இடம்

## அமைப்புகளின் வகைகள்

### செயல்பாடுகளை பதிதல்

உணரிகளின் செயல்பாட்டின் இன்னொரு காட்சியமைப்பு ஓட்டும் நேரம் பற்றி தகவல் சேகரிக்க,நிறுத்தம் அல்லது வாகனத்திலிருந்து சாரதியின் வருகைக்கான தவறுகை போன்ற தகவல்களை பெற சாரதி தகவலுக்குAVL ஐ தொடுத்தல். சாரதி அல்லது ஊழியர்களின் வேலைக்கான மணித்தியால வீதங்கள் போன்ற நிபந்தனைகள் ஒரே மாதிரி இல்லாதவிடத்து, iButton அல்லது வேறு தனிப்பட்ட அடையாளபடுத்தும் சாதனம் மூலம் உணரி கொண்டு இது மேற்பார்வை செய்யும்.பின்னர் பதிவு கோப்பு பகுப்பாய்வு மூலம் நிறுத்தம்,இறுதியாக வந்த வீதி,வேக வரம்புகளை மீறல்கள் போன்ற நிகழ்வுகளை பற்றி அறிக்கை பெற ஏதுவாக இருக்கும்.
# தன்னியக்க வாகன இடம்

## தன்னியக்க வாகன அமைவிடவாக்கலையும் நிகழ்வு செயல்படுத்தப்பட்ட கண்காணிப்பு அமைப்பையும் வித்தியாசபடுத்தல்

தூண்டப்பட்ட வாகனத்தை கண்காணிக்கும் செயல்படுத்தப்பட்ட கண்காணிப்பு அமைப்புகள் மற்றும் தன்னியக்க கண்காணிப்புடைய வாகனத்தினிடையே வித்தியாசங்களை தெரிதல் மிக உதவியை இருக்கும்.வித்தியாசமான அமைப்புகளிடையே பரிமாற்றங்கள் அதிகரித்துடேன் இவை மூலம் இந்த துறை சார்ந்த அனுபவத்துடன் விதிகளை மீற கூடிய நிறைய உதாரணங்களை கூற முடியும்  
A.V.L போன்ற வாகன கண்காணிப்பு சாதாரணமாக படை அல்லது சாரதிகள் மேலாண்மை துறை என்பவற்றில் பயன்படும்.
இந்த அலகு குறித்த நேர இடைவெளியில் தானாக இடத்தை அனுப்பும் வகையில் அமைக்கபட்டுள்ளது.இது பற்ற வைக்கும் போது அல்லது அணைக்கும் போது செயல்படும்.  
E.A.T.S (செயல்பாடிலுள்ள கண்காணிப்பு அமைப்பு)
. போன்றை அடிப்படையில் வாகனதிநிடையான தொடர்பு அல்லது சாராதிகளுக்கான பாதுகாப்பு தொடர்பான தீர்வுகளில் பயன்படும்.உதாரணமாக ஒரு திருடன் கார் கதவை உடைத்து திருட முயற்சிக்கும் போது கண்காணிப்பு பொறிமுறையானதுimmobiliser அல்லது நகர்வு உணரிகளால் செயற்படுத்தப்படும்.இது ஒரு கண்காணிப்பு செயலகத்திற்கு தன்னியக்கமான முறையில் அறிவுருதபடுவதால் கண்காணிப்பு செயலகம் இயங்க தொழிற்படுவதுடன்வாகனம் கண்காணிக்க தொடங்கப்படும்.  
சந்தையிலுள்ள சில உற்பத்திகள்AVL மற்றும் EATS இனைந்த தொழில்நுட்பமாக உள்ளது.எப்படி இருப்பினும் தொழில்துறை இரண்டின் செயல்பாட்டை பிரித்தறிந்துஊகிக்க முனைகிறது.வாகன கண்ணகாணிப்பு பொருட்கள் இரண்டிலும் அல்லாமல் ஒன்றில் விழ முனைகின்றன என்பது குறிப்பிட தக்கது.  
AVL தொழில்நுட்பம் வாகன கண்காணிப்பு முறையில் அல்லது முகாமைத்துவ தீர்வுகளில் பிரயோகிக்கும் போது அதிகாரம் செலுத்தும்.தன்னியக்க வாகன அமைவிடவாக்கலின் பிரயோகமொன்று பின்வருமாறு விபரிக்கப் படுகிறது.ஒரு வாகனமொன்று வீதியோரத்தில் பழுதடையும் போது வாகன மீட்டெடுக்கும் நிலையத்திற்கு அழைப்பு விடுக்கப்படும்.ஆனால் குறிப்பிட்ட பிரதேசத்தில் வாகன மீட்டெடுக்கும் நிலையத்தின் பல வாகனங்கள் காணப்படலாம்,ஆனால் ஒவ்வொரு வாகன சாரதிக்கும் தனிப்பட்ட முறையில் அழைப்புக்களை மேற்கொள்ளாமல் அவர்களின் அமைவிடங்களை அறிந்து கொண்டு கிருப்பிட்ட பழுதடைந்த வாகனத்திற்கு அருகாமையில் உள்ள மீட்டெடுக்கும் வாகன சாரதிக்கு புதிய பணியினை வழங்க கூடியதாக இருக்கும்,நீங்கள் இந்த பிரயோகத்தில் வாகனத்தில் உள்ள தொலைத்தொடர்பு சாதனங்களோடு உடன்பட்டாது விட்டால்,நீங்கள் வாகன மீட்டெடுக்கும் நிலையத்தின் தொலைத்தொடர்பு இயக்குனருக்கு அழைப்பை மேற்கொண்டு விடயங்களை நேரடியாக மீட்டெடுக்கும் நிலையத்திற்கு தெரிவிக்க வேண்டும் இல்லையேல் மீட்டெடுக்கும் நிலையத்தால் வாகனத்தை அறிய செய்மதி மூல உதவி பயன்படுத்தப்படும்.  
EATS தொழில்நுட்பமானது வாகன பாதுகாப்பு தீர்வுகளுக்காக வாகனங்களை கண்காணிக்கும் போது அதிகாரம் செலுத்துகின்றது.உதாரணமாக பின்வரும் பிரயோகத்தின் மூலம் வேறுபடுத்தலாம். ஒரு கட்டுமான நிறுவனம் மரம் வேலைகள் செய்யும் சில இயந்திரங்களை சொந்தமாக கொண்டுள்ளது, ஆனால் இந்த இயந்திரங்கள் அன்றாடம் பயன்படுத்தப் படுவதில்லை, ஒரு வார இறுதியில் கட்டடப் பகுதியில் இருந்து கள்வர்களால் ஒரு இயந்திரம் திருடப்பட்டு (உதாரணமாக ஒரு வெட்டி எடுக்கும் இயந்திரம் ) ஒரு வண்டியின் பின் பகுதியில் ஏற்றப்பட்டு தூரமாக ஓட்டிச் செல்லப்பட்டது.இந்த நேரத்தில்AVL products இயந்திரத்தில் இருந்தாலும் செயற்படுத்தப் படாது.ஆனால் இந்த இயந்திரம் கொண்டிருக்கின்ற நகரும் உணரிகள் செயற்படுத்தப்படும் அல்லது GeoFence அபாய நிகழ்வு செயற்படுத்தப்படும்.  
AVL மற்றும் EATS அமைப்புகள் இரண்டும் கண்காணிக்கும், ஆனால் தேவைக்கு ஏற்றபடி மாறுபடும்.
# தன்னியக்க வாகன இடம்

## தன்னியக்க வாகன அமைவிடவக்களின் விசேட பிரயோகங்கள்

வாகன அமைவிடவக்கள் தொழில்நுட்பம் பின்வரும் அமைப்பில் காணப்படும்
- **கப்பற்படை மேலாண்மை:** கடற்படை வாகனங்களை மேலாண்மை செய்யம் போது, சாரதிகளின் சரியான இடதத்தினை தெரிந்துகொள்வதன் மூலம் முகாமைத்துவம் சுலபமாக பயனாளிகளின் தேவைகளை தீர்க்க முடியும். வாகன இடத்தகவல் மூலம் சட்டத்தேவைகளை நிவர்த்தி செய்துள்ளதா என அறிய உதவும். :உதாரணமாக , சாரதிகள் ஓய்வு இடைவேளையின் எடுத்தல் மற்றும் வேக கட்டுபாடிற்கு கீழ்படிதல்
- **பயணிகள் தகவல்:** நிகழ்கால பயணிகள் தகவல் அமைப்பானது பொதுசன போக்குவரத்து சேவையில் எதிர்பக்கபடும் வந்தடைதல் மற்றும் சென்றடையும் நேரங்களைAVL முறை மூலம் எதிர்வு கூற பயன்படுகிறது.
- **சொத்து கண்காணிப்பு:**நிறுவனங்கள் ஆனது சொத்துகளை கண்காணிக்கும் நோக்கத்திற்காகவும் காப்புறுதிகாகவும் வரைபடத்தில் சரியான அமைவிடத்தையும் இயக்கத்தை அவதானிக்கவும் மற்றும் இயக்க நிலை அவதானிக்கவும் தேவை உள்ளது. உதாரணமாக,கழிவகற்றும் மற்றும் தளவாடங்கள் செய்யும் நிறுவனகள் அடிக்கடி போருட்கள் அகற்றும் வண்டிகளுடன் இயங்குகிறது. இந்த வகையில் சுயாதீனமாக ஓட்டபடும் வாகங்களுடைய trailers களை கண்காணிக்கபடும். சரக்கு முகாமைதுவதுடன் கூடிய வாகன அமைவிட தனி தொகுப்புக்கு கிழே உள்ள பௌதிக அமைவிடத்தை கண்டுபிடிக்க உதவும்
- **களப் பணியாளர் மேலாண்மை:**கள மேலாண்மையுடன் இணைந்த அல்லது விற்பனை திழிலாளர் படை ஆனவை வாகன கண்காணிப்பு தகவல்களை கள பணியாளர்களின் நேரத்தை தீர்மானிக்கவும் பின்னர் வரும் பணியாலார்களை திட்டமிடவும் பயன்படித்தி இந்த திணைக்களங்களை திறம்பட இயங்க வைக்கிறது.
- **இரகசிய கண்காணிப்பு: **வேவு பார்க்கும் அமைப்பு அல்லது சட்ட அமுலாக்கல்கள் கண்காணிப்பிலுள்ள தனியார்களின் பயணங்களை இரகசியமாக கண்காணிக்க வாகன கண்காணிப்பு பகுதிகள் இரகசியமாக பொருத்தபட்டு பயன்படும்.
# அலெக்சாந்தர் குர்சுட்டைன்

**அலெக்சாந்தர் அரோனவிச் குர்சுட்டைன்** (*Alexander A. Gurshtein*, ; 21 பெப்ரவரி 1937 – 3 ஏப்ரல் 2020) ஓர் உருசிய வானியலாளரும் அறிவியல் வரலாற்றாசிரியரும் ஆவார்.  
இவர் தன் இளவல் பட்டத்தை மாஸ்கோவில் உள்ள சுடெர்ன்பர்கு அரசு வானியல் நிறுவனத்தில் 1966 இல் பெற்றார். தன்முனைவர் பட்டத்தைப் புனித பீட்டர்சுபர்கில் உள்ள புல்கொவோ வான்காணகத்தில் இயற்பியலிலும் கணிதவியலிலும் 1980 இல் பெற்றார்.  
இவர் உருசியாவில் விண்வெளித் திட்டங்களில் வானியலாளராக முனைவாகச் செயல்பட்டார். இவர் உருசியக் கல்வி அமைச்சகம் சார்ந்த பல தொழில்முறை நிறுவனங்களில் குறிப்பாக, வானியல் கல்வி மன்ரத் தலைவராகவும் அறிவியல் தொழில்நுட்ப வரலாற்று நிறுவன இணை இயக்குநராகவும் பனிபுரிந்துள்ளார். இவர் உருசிய அறிவியல் கல்விக்கழகம் வெளியிடும் *அறிவியல் வரலாற்று ஆண்டிதழின்* முதன்மை ஆசிரியராக விளங்கினார். மேலும் அதன் கல்வியியல் இதழாகிய *இயற்கை* எனும் திங்கள் இதழின் இணை முதன்மை ஆசிரியரும் ஆவார். இவர் கோளியலில் பல நூல்களையும் ஆய்வுக் கட்டுரைகளையும் எழுதியுள்ளார். இவர் ஐந்து பதிவுரிமங்கள் பெற்றுள்ளார். மேலும் பல பன்னாட்டு பேரவைகளில் கலந்துகொண்டு பங்களிப்புகள் செய்துள்ளார்.  
இவர் 1995 இல் உருசியக் கல்விக்கழகத்தில் இருந்து விலகி, கொலராடோ கிரேண்டு ஜங்சனில் உள்ள மெசா அரசு கல்லூரியின் வானியல், அறிவியல் வரலாற்றுத் துறையின் வருகைப் பேராசிரியர் ஆனார். அண்மையி இவர் விண்மீன்குழுக்களின் வரலாறு குறித்தும் ஓரைமண்டல வரலாறு குறித்தும் பல ஆய்வுகளை அமெரிக்க அறிவியலாளர் இதழிலும் வானமும் தொலைநோக்கியு இதழிலும் பிற தொழில்முறை இதழ்களிலும் எழுதிவருகிறார்.
# கருங்கொண்டை முக்குளிப்பான்

**கருங்கொண்டை முக்குளிப்பான்** அல்லது **கருங்கொண்டை பெரிய முக்குளிப்பான்** ஒரு நீர்ப்பறவை. இது இனப்பெருக்கக்காலத்தில் தான் சேரவிருக்கும் இணையுடன் புரியும் காதல் நடனம் புகழ்பெற்றது. இப்பறவையின் அறிவியற்பெயர் *பொடிசெப்சு கிறித்தாத்தசு* (*Podiceps cristatus*). இலத்தீனில் cristatus எனில் கொண்டையுடையது என்று பொருள். Podiceps என்பது கால்கள் உடலின் பின்பகுதிப் பக்கத்தில் உள்ளதைக் குறிக்கின்றது. இது முக்குளிப்பான் (grebe) குடும்பத்தைச் சேர்ந்த ஒரு பறவை.
# கருங்கொண்டை முக்குளிப்பான்

## விளக்கம்

கருங்கொண்டை முக்குளிப்பான் முக்குளிப்பான் வகைப் பறவைகளைலேயே பெரிய உடல் கொண்டவொன்று, ஆகவே இதனைப் கருங்கொண்டைப் பெரிய முக்குளிப்பான் என்றும் சொல்லலாம். இது பழைய உலகம் எனக்கூறப்படும் ஆப்பிரிக்க, ஐரோப்பிய ஆசிய நிலப்பகுதியிலும், அமெரிக்காவிலும் காணப்படுகின்றது. இதன் உடல் அளவு நீளமும் இறக்கை விரிப்பளவும், எடை .  
}}
# அல் ஹசன்

அலீயின் முதல் மகன் ஹுசைன் இப்னு அலீயின் பெயர் பொறிக்கப்பட்ட காட்சி, இஸ்தான்புல், துருக்கி]]  
**அல்-ஹசன் இப்னு அலீ இப்னு அபீ தாலிப்** (Al-Ḥasan ibn ʿAlī ibn Abī Ṭālib) ( , 624–670 (பொது ஆண்டு), பொதுவாக ஹசன் என்று அழைக்கப்படுவர். முகமது நபியின் பேரனும், அலீ – பாத்திமா இணையரின் இரண்டு மகன்களில் மூத்தவர் ஆவார். இவரது தம்பியின் பெயர் இமாம் ஹுசைன் ஆகும்.  
இவரது தந்தை அலீக்குப் பின்னர், ஐந்தாவது ராசிதீன் கலிபாவாக 661–இல் சில மாதங்கள் பதவியில் இருந்தவர்.  
ஹசனின் மறைவுக்குப் பின்னர் முதலாம் முஆவியா என்பவர் உமையா கலீபகத்தின் மதகுருவாகவும், ஆட்சியாளராகவும் விளங்கினார். ஹுசைன் ஏழைகளுக்கு தானம் செய்வதிலும், அடிமைகளிடம் அன்பு காட்டுவதிலும், வீரத்திலும், சகிப்புத்தன்மையிலும் சிறந்து விளங்கியவர்.
# அல் ஹசன்

## நல்லடக்கம்

அல் ஹசனின் மறைவிற்குப் பின்னர் அவரது உடல், மதீனாவில் உள்ள முகமது நபியின் கல்லறை அருகே அடக்கம் செய்யப்பட்டது.
# அல் ஹசன்

## இதனையும் காண்க

- அலீ
- இமாம் ஹுசைன்
- சியா இசுலாம்
- பன்னிருவர்கள்
# தெலங்காணா சட்டப் பேரவை

**தெலங்காணா சட்டப் பேரவை** (*Telangana Legislative Assembly*) என்பது இந்திய மாநிலமான தெலங்காணாவில் சட்டவாக்கத்துக்கான கீழவையாகும். இந்தப் பேரவையில் மொத்தம் 119 உறுப்பினர்களை பொது வாக்குரிமை அடிப்படையில் மக்கள் தேர்ந்தெடுக்கின்றனர். இந்த மன்றத்தின் தற்போதைய சபாநாயகராக போச்சாராம் ஸ்ரீனிவாஸ் ரெட்டி உள்ளார்,இந்தியத் தேர்தல் ஆணையம் நடத்தும் சட்டமன்றத் தேர்தலில், ஒவ்வொரு தேர்தல் தொகுதியிலும் அதிக வாக்குகள் பெற்றவர் வெற்றியாளராக அறிவிக்கப்பட்டு, அந்த தொகுதிக்கான சட்டமன்ற உறுப்பினராவார். ஒவ்வொரு உறுப்பினர்க்கும் ஐந்தாண்டு காலம் பதவி நீடிக்கும். உறுப்பினர் இறந்தாலோ, பதவி விலகினாலோ, குற்றச் சுமத்தப்பட்டு பதவியில் இருந்து நீக்கப்பட்டாலோ, அவர் தேர்ந்தெடுக்கப்பட்ட தொகுதியில் மறுதேர்தல் நடத்தப்படும். அதிக உறுப்பினர்களை பெற்ற கட்சி, ஆளுங்கட்சியாகிறது.
# இலங்கையின் பதிப்புரிமைச் சட்டம்

**இலங்கையின் பதிப்புரிமைச் சட்டம்** என்பது 2003ஆம் ஆண்டின் 36ஆம் இலக்க புலமைச்சொத்துப் பாதுகாப்புச் சட்டத்திற்கு அமைவான சட்டம் ஆகும். இச்சட்டம் 1979 ஆம் ஆண்டின் 52 ஆம் இலக்க குறியீட்டு அறிவுசார் சொத்துச் சட்டத்திற்குப் பதிலாக இயற்றப்பட்ட சட்டம் ஆகும்.
# இலங்கையின் பதிப்புரிமைச் சட்டம்

## சட்டம்

### சட்டத்தில் உள்ளடங்கப்படுபவை

இச்சட்டத்தின் ஆறாம் பகுதிக்கு அமைவாக படைப்புக்கள் எனப் பொதுப்பெயர் கொண்டு வழங்கப்படும் இலக்கியம், அறிவியல், கலை சார்ந்த படைப்புக்கள் யாவும் இச்சட்டத்தினுள் அடங்கும் மேலும்
- புத்தகங்கள், குறும்புத்தகங்கள், கணனி நிரற்படுத்தல்கள், கட்டுரைகள், எழுத்துப்படைப்புகள்
- பேச்சுகள், விரிவுரைகள், இதர பேச்சுப் படைப்புகள்
- நாடகங்கள், இசை நாடகங்கள், சிறுவர் நாடகங்கள் மற்றும் இதர மேடைப் படைப்புகள்
- இசைப் படைப்புகள்
- கட்செவிப்புல படைப்புகள்
- கட்டடக்கலைப் படைப்புகள்
- தட்டச்சு, ஓவியம், சிலைகள் போன்ற நுண்கலைப் படைப்புகள்
- படப்பிடிப்புப் படைப்புகள்
- வரைபடங்கள், திட்டங்கள், வடிவமைப்புகள், முப்பரிமாணப் படைப்புகள், புவியியல், அறிவியல் சார்ந்தவை
என அனைத்துப் படைப்புகளுகள், அவற்றின் திரிபுகள், உருமாற்றங்கள், சேமிப்புகள் அனைத்தும் இச்சட்டத்தினுள் அடங்குபவை ஆகும். (ப. 7)  
அத்துடன் இச்சட்டத்தின் 8 ஆம் பகுதியின் 26 ஆம் உபபகுதிச் சட்டத்தின் படி
- எண்ணங்கள், தத்துவங்கள், கொள்கைகள்
- உத்தியோகபூர்வ மொழிபெயர்ப்புகள், உத்தியோகபூர்வ சொற்றொடர்கள், நிர்வாக, சட்ட சொற்றொடர்கள்
- நாளொன்றின் செய்திகள்
ஆகியவையும் இச்சட்டத்தினுள் அடங்கும்.
# இலங்கையின் பதிப்புரிமைச் சட்டம்

## சட்டம்

### பதிப்புரிமைக் காலம்

ஒரு படைப்பானது ஒரு ஆசிரியருக்கும் சொந்தமாக இருக்கும் போது, அவ்வாசிரியர் தன் வாழ்நாள் காலம் முழுவதும் இப்பதிப்பை த்ன்னுடைய சொந்த உரிமையாகக் கொண்டுள்ளார். மேலும் அவர் இறக்கும் திகதியிலிருந்து 70 வருடங்களின் பின்னும் இச்சட்டம் செல்லுபடியாகும்.
# இலங்கையின் பதிப்புரிமைச் சட்டம்

## சட்டம்

### பதிப்புரிமை மீறல்

இச்சட்டத்தினுள் அடங்குகின்ற விடயங்களை குறித்த பதிப்பு அல்லது படைப்பினுடைய உரிமையாளரின் உத்தியோகபூர்வ அனுமதி இன்றி, சட்டத்திற்கு முரணாக அவற்றை பிரதி செய்யும் போது, நீதிமன்றம், சட்டத்தை மீறியவர் மீது தடை, தண்டப்பணம் ஆகியவற்றை விதிக்கும் அதிகாரத்தைக் கொண்டுள்ளது.
# இமாம் ஹுசைன்

, ஈராக்]]  
**இமாம் ஹுசைன்** (*Husayn ibn Ali or Al-Ḥusayn ibn ‘Alī ibn Abī Ṭālib*) (; (பிறப்பு: 10 சனவரி 626 – இறப்பு: 10 அக்டோபர் 680), இறைத்தூதர் முகமது நபியின் பேரனும், அலீ – பாத்திமா இணையரின் இரண்டாவது மகனாக மதீனாவில் பிறந்தவர். மேலும் ஹுசைன், சியா இசுலாமின் முதல் இமாமாகவும் சியா இஸ்லாமியரால் கருதப்படுபவர். இவரது அண்ணன் அல் ஹசன் ஆவார்.  
உமையா கலீபகத்தின் முதல் கலிபாவான முதலாம் முஆவியா 680-இல் மறைவிற்குப் பின்னர் ஆட்சிக்கு வந்த அவரது மகன் யசீதின் ஆளுநருடன், மக்களுக்காக மோதல் ஏற்பட்டு , ஹுசைன் மக்காவிலிருந்து தற்கால ஈராக்கில் உள்ள கூபா நகரத்திற்கு தனது படைகளுடன் சென்ற போது கர்பலா எனுமிடத்தில் 10 அக்டோபர் 680-இல் யசீதின் படைகள் ஹுசைனை இடைமறித்து தலையை கொய்தனர். எனினும் இந்த நிகழ்வு அங்குள்ள இஸ்லாமிய எதிரிகளால் தீட்டப்பட்ட சதி என்று அப்போது தான் ஹுசைனுக்கு தெரிந்தது முகமது நபியின் பேரனை கொன்ற காரணத்தினால், கலீபகத்தில் பெரும் கலவரம் மூண்டது. பின்னர் உமையா கலீபகத்தினை வீழ்த்தி விட்டு அப்பாசிய வம்சத்தவர்கள் அப்பாசியக் கலீபகத்தை நிறுவினர்.  
ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.
# இமாம் ஹுசைன்

## நல்லடக்கம்

கர்பலா நகரத்தில் இமாம் ஹுசைன் கொல்லப்பட்ட இடத்தில் கல்லறை அமைக்கப்பட்டுள்ளது.
# இமாம் ஹுசைன்

## இதனையும் காண்க

- அல் ஹசன்
- அலீ
- பாத்திமா
- பன்னிருவர், சியா இசுலாம்
# பீகார் தொடருந்து விபத்து

**பீஹார் ரயில் பேரழிவு** என்பது 1981 ஜூன் 6 அன்று இந்தியாவில் நடந்த தொடருந்து விபத்தை குறிக்கும் சம்பவம் ஆகும். மான்சி மற்றும் சகார்சா இடையே 800க்கும் மேற்பட்ட பயணிகளை சுமந்து சென்றபொழுது பாக்மதி ஆற்றுப்பாலத்தை கடந்தபொழுது தடம்புரண்டு நதியில் முழ்கியது.  
ஐந்து நாட்களுக்கு பின்னர், 200 க்கும் மேற்பட்ட உடல்கள் மட்டும் மீட்கப்பட்டன, நூற்றுக்கணக்கான உடல்கள் இன்னும் கண்டறியப்படவில்லை. மதிப்பீட்டளவிள் மொத்த மரணங்களின் எண்ணிக்கை 500 முதல் 800 வரை இருக்கும் என்று அஞ்சப்படுகிறது. இந்த விபத்து மோசமான ரயில் விபத்தாக பதிவுசெய்யப்பட்டுள்ளது.  
விபத்துக்காண காரணம் கேள்விக்குறியாக உள்ளது, மேலும் காரணங்கள் நன்கு ஆவணப்படுத்தப்படவில்லை எனினும் பல உத்தேசமாக பல காரணங்கள் கூறப்படுகின்றன:
- சூறாவளி
- திடீர் வெள்ளப்பெருக்கு
- கட்டுப்பாட்டு தோல்வி
# இலியோனித் இலேனின்

**இலியோனித் விளாதிமிரோவிச் இலேனின்** (*Leonid Vladimirovich Elenin*, ; பிறப்பு: 10 ஆகத்து 1981) உருசிய பயில்நிலை வானியலாளர் ஆவார். இவர் குறுங்கோள் காணும் வான்காணகமான மேகில் மலையில் அமைந்த SON-NM வான்காணகத்தில் நோக்கீட்டு விதிமுறைகள் #H00-H99|H15 ஆகியவற்றைப் பின்பற்றிப் பன்னாட்டு அறிவியல்சார் ஒளியியல் வலையமைப்பு வாயிலாக இணைந்து பணிபுரிந்தார். இது உருசியாவின் மேற்குப் பகுதியில் அமைந்த முதல் தொலைவிட நோக்கீட்டு வான்காணகம் ஆகும்.  
இவர் கெடிழ்சு பயன்முறைக் கணிதவியல் நிறுவனத்துக்காகப் பணிபுரிகிறார். இவர் உருசியாவில் இலியூபெர்த்சி எனும் மாஸ்கோ பகுதியில் வாழ்கிறார். பின்னர், இவர் 2011 சூலை 7 இல் பி/2011 NO1 எனும் வால்வெள்ளியையும் கண்டுபிடித்தார்.  
இவர் 2008 திசம்பர் 1 இல் முதன்முதலாக 2008 XE எனும் குறுங்கோளை திசெக் (Tzec) #H00-H99|H10 எனும் நோக்கீட்டு விதிமுறைகளைப் பின்பற்றிக் கண்டுபிடித்தார். இவர் முதல் அமோர் குறுங்கோளாகிய (புவியண்மைக் குறுங்கோள்) ஐ 2010 செப்டம்பர் 10 இல் ISON-NM (H15) நோக்கீட்டு விதிமுறைகளின்படிக் கண்டுபிடித்தார்.  
இவர் 2011 ஆகத்து 23 இல் வியாழனைப் பின்பற்றும் L5 வியாழன் திரொழான் ஆகிய ஐக் கண்டுபிடித்தார். மேலும் இவர் செவ்வாயைக் கடக்கும் குறுங்கோளாகியஐ 2011 ஆகத்து 25 இல் கண்டுபிடித்தார். அதேபோல புவியண்மை வான்பொருளான குறுங்கோள் ஐ 2011 ஆகத்து 27 இல் கண்டுபிடித்தார். இவர் கண்டுபிடித்த எண்ணிட்ட முதல் ISON-NM குறுங்கோள் 365756 ISON ஆகும்.  
இவருக்கு 2013 ஜனவரி 29 இல் சிறுகோள் மையம் பயில்நிலை வானியலாருக்கு வழங்கும் 2012 ஆம் ஆண்டிற்கான எட்கார் வில்சன் விருதை வழங்கியது.
# ஹல்டிகாட்

**ஹல்டிகாட்** (Haldighati), மேற்கு இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், ராஜ்சமந்து மாவட்டத்தையும், பாலி மாவட்டத்தையும் இணைக்கும் கணவாய் பகுதியாகும்.  
ஹல்டிகாட் கணவாய் உதய்பூரிலிருந்து 40 கிலோ மீட்டர் தொலைவில் உள்ளது.
# ஹல்டிகாட்

## பெயர்க் காரணம்

இப்பகுதியில் காணப்படும் மஞ்சள் நிற மண்னால் *ஹல்டிகாட்* எனப் பெயர் பெற்றது. இந்தி மொழியில் ஹல்டி என்பதற்கு *மஞ்சள்* எனப் பொருளாகும்.
# ஹல்டிகாட்

## வரலாறு

ஹல்டிகாட் மலைக்கணவாய் வரலாற்று சிறப்பு மிக்க இடமாகும். இப்பகுதியில் மேவார் மன்னர் மகாராணா பிரதாப் படைகளுக்கும், மான் சிங் தலைமையிலான முகலாயப் பேரரசுப் படைகளுக்கும் 1,576-இல் கடுமையான போர் நடைபெற்றது.
# ஹல்டிகாட்

## நினைவுச் சின்னங்கள்

குதிரையின் கல்லறை, ஹால்டிகாட், இராஜஸ்தான்]]  
ஹல்டிகாட் போரில் மகாராணா பிரதாபின் குதிரையான சேத்தக் முக்கியப் பங்காற்றியது. போரில் பலத்த காயம் அடைந்த சேத்தக் குதிரை 21 சூன் 1576-இல் இறந்தது. மகாராணா பிரதாப் சேத்தக் குதிரைக்கு மரியாதை செய்விக்கும் முகமாக தனியாக கல்லறையில் அடக்கம் செய்து நினைவுச் சின்னம் அமைத்தார்.
2009-இல் இந்திய அரசு மகாராணா பிரதாப்பின் ஒலி - ஒளியுடன் கூடிய அருங்காட்சியகத்தை திறந்து வைத்தது.
# ஹல்டிகாட்

## இதனையும் காண்க

- ஹல்டிகாட் போர்
# மேலுமலைக் கணவாய்

**மேலுமலைக் கணவாய்** என்பது கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது கிருட்டிணகிரியில் இருந்து 20 கிலோமீட்டர் தொலைவில் உள்ளது. இது தமிழ்நாட்டின், கிருட்டிணகிரி மாவட்டம் மேலுமலை என்னும் கிராமத்திற்கு அருகில் உள்ளது.  
இதுவே ஒசூரை கிருட்டிணகிரியுடன் இணைக்கிறது.  
இதன் வழியாக தேசிய நெடுஞ்சாலை 7 செல்வதால் தமிழகத்தின் முதன்மையான வணிக வழித்தடமாக உள்ளது. தமிழகத்திலிருந்து சாலை வழியாக ஒசூர், பெங்களூர் ஆகியவற்றை அடையும் பெருமளவிலான பொருட்கள் இக்கணவாய் வழியாகவே செல்லுகின்றன. இக்கணவாய் பகுதி காடுகள் அடர்ந்த பகுதியாக உள்ளது.
# நவும் இதெல்சன்

**நவும் இலியிச் இதெல்சன்** (*Naum Ilyich Idelson*, , மார்ச்சு 1 (13), 1885, புனித பீட்டர்சுபர்கு - சூலை 14, 1951, இலெனின்கிராது ஓர் உருசிய, சோவியத் கோட்பாட்டு வானியலாளரும் வானியற்பியலாளரும் ஆவார். இவர் இயற்பியல் வரலாற்றிலும் கணிதவியல் வரலாற்றிலும் புலமை வாய்ந்தவர்.
# நவும் இதெல்சன்

## வாழ்க்கை

இவர் 1885மாச்சு 1 (13) இல் புனித பீட்டர்சுபர்கில் பிறந்தார். இவர் 1909 ஆம் ஆண்டில் பீட்டர்சுபர்கு பல்கலைக்கழகத்தில் இயற்பியல், கணிதவியல் துறையில் புல உறுப்பினராகச் சேர்ந்தார்.இவர் 1919 முதல் 1931 வரை பீட்டர்சுபர்கு பல்கலைக்கழகத்தின் வானியல் நிறுவனத்தில் பணியாற்றினார். 1931 முதல் 1936 வரை புல்கொவோ வான்காணகத்தின் வானியல் கோட்பாட்டுப் பிரிவில் பணிபுரிந்தார்.இவர் 1946 ஆம் ஆண்டில் புல்கொவோ வானகாணக இயக்குநரானார். இவர் 1951 ஜூலை 14 இல் இலெனின்கிராதில் இறந்தார்.  
நிலாவின் குழிப்பள்ளம் ஒன்று இதெல்சன் குழிப்பள்ளம் என இவரது நினைவாகப் பெயர் இடப்பட்டுள்ளது.
# வசீலி பெசென்கோவ்

**வசீலி கிரகொரியேவிச் பெசென்கோவ்** (*Vasiliy Grigorievich Fesenkov*, , சனவரி 13, 1889 - மார்ச்சு 12, 1972) ஒரு சோவியத், உருசிய வானியற்பியலாளர் ஆவார்.
# வசீலி பெசென்கோவ்

## வாழ்க்கை

இவர் நோவொசெர்காசுக்கில் பிறந்தார். இவர் 1911 இல் கார்க்கோவ் பல்கலைக்கழகத்தில் பட்டம் பெற்றார். பிரகு இவர்பாரீசுப் பல்கலைக்கழகமாகிய சோபான்னேவில் சேர்ந்தார். இங்கு இவர் முனைவர் பட்டத்தினை 1914 இல் பெற்ரார்; இதர்கிடையில் இவர் பாரீசு நகர மியூடன், நைசு வான்காணகங்களிலும் பணிபுரிந்தார். இவர் உருசிய வானியற்பியல் நிறுவனத்தை 1923 இல் உருவாக்கியவர்களில் ஒருவராவார். இது பின்னர் சுட்டெர்ன்பர்கு வானியல் நிறுவனம் எனப் பெயர் மாற்றப்பட்டது. இங்கு இவர் 1936 முதல் 1939 வரை இயக்குநராகப் பணிபுரிந்தார். இவர் 1935 இல் சோவியத் ஒன்றிய அறிவியல் கல்விக்கழகத்தின் கல்வியாளராகத் தேர்வு செய்யப்பட்டார். இவர்தான் ஒளியளவியலைப் பயன்படுத்தி புவிமுனைச் சுடரொளியை ஆய்வை மேற்கொண்டு அதன் இயங்குமுறையை விளக்கினார்.  
இவர் அல்மாத்தியில் பெசென்கோவ் வானியற்பியல் நிறுவனத்தை உருவாக்கினார். மேலும் அதன் இயக்குநராக 1964 வரை செயல்பட்டார். இவர் கழ்சாக்தான் அறிவியல் கல்விக்கழகத்தின் உறுப்பினரும் ஆவார்.  
இவர் அண்டவியல், கோள் அறிவியல், சூரிய குடும்ப வானியல் ஆகிய துறைகளில் பணிபுரிந்தார். இவர்1947 இல் துங்குசுகா நிகழ்விட்த்துக்குச் சென்று மொத்தல் வான்பொருளின் பொருண்மையையும் அதன் வட்டணையையும் மதிப்பிட்டார்.இதே மதிப்பீட்டை இவர் 1947 இல் வீழ்ந்த சிகோட்-அலின் விண்கல்லுக்கும் செய்தார்.  
இவருக்கு மூன்று இலெனின் ஆணைகளும் ஒரு செம்பதாகை ஆணையும் பல பதக்கங்களும் தரப்பட்டன. செவ்வாயின் ஒரு குழிப்பள்ளம் பெசென்கோவ் குழிப்பள்ளம் என இவரது நினைவாகப் பெயர் இடப்பட்டுள்ளது.  
சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2886 பெசென்கோவ் எனும் சிறுகோள் இவரது நினைவாகப் பெயர் இடப்பட்டுள்ளது.  
இவர் மாஸ்கோவில் இறந்தார்.
# வசீலி பெசென்கோவ்

## நூல்தொகை

- *Life in the universe* by A. Oparin and V. Fesenkov, New York, Twayne Publishers, 1961
- *Soviet IGY studies in zodiacal light* by Fesenkov V.G., New York, U. S. Joint Publications Research Service, 1959
# ஹல்டிகாட் போர்

**ஹல்டிகாட் போர்** (Battle of Haldighati) 18/21 சூன் 1576 அன்று மேவார் இராசபுத்திர குல மன்னர் மகாராணா பிரதாப்பின் படைகளுக்கும், மான் சிங் தலைமையிலான அக்பரின் முகலாயப் படைகளுக்கும் இடையே ஹல்டிகாட் எனுமிடத்தில் நடந்த போர் நான்கு மணி நேரம் மட்டும் நீடித்தது. இப்போர் எவ்வணிக்கும் வெற்றி, தோல்வியின்றி நிறைவுற்றது. போரின் போது மகாராணா பிரதாப்பின் சேத்தக் போர்க் குதிரை மடிந்தது.
# ஹல்டிகாட் போர்

## மகாரானா பிரதாப்பின் படைகள்

மகாராணா பிரதாப் படையின் தலைமைப் படைத்தலைவராக செயல்பட்ட குவாலியரின் ராம் சிங் தன்வர் தனது அனைத்து மகன்களுடனும் கலந்து கொண்டனர். மேலும் ஆப்கான் படைவீரர்களுக்கு ஹக்கீம் கான் சூர் தலைமை தாங்கினார். 400 முதல் 500 எண்ணிக்கையில் பில் வீரர்கள் ராவ் பூஞ்சா தலைமையில் போரில் கலந்து கொண்டனர்.
# ஹல்டிகாட் போர்

## போரின் முடிவு

முகலாயப் பேரரசுக்கு அடங்காத மேவார் நாட்டு மன்னர் மகாராணா பிரதாப்பை கைது செய்து தில்லிக்கு அழைத்து செல்லும் அக்பரின் கனவு நிறைவேறவில்லை. ஹல்டிகாட் போரில் பின் வாங்கிய மகாராணா பிரதாப், மேலும் சில படைகளைத் திரட்டிக் கொண்டு திவார் எனுமிடத்தில், 18 சூன் 1576-இல் அக்பரின் முகலாயப் படைகளை துரத்தி அடித்தார்.
# யெவ்கேனி கிரினோவ்

**யெவ்கனி இலியோனிதோவிச் கிரினோவ்** (*Yevgeny Leonidovich Krinov*, , 3 மார்ச்சு 1906 - 2 ஜனவரி 1984), ஒரு சோவியத், உருசிய வானியலாளரும் புவியியலாளரும் ஆவார். இவர் உருசியப் பேரரசின் தாம்போவ் ஆட்சிப் பிரிவின் மோர்ழ்சான்சுகி மாவட்டத்தில் அமைந்த ஒத்யாசி எனும் ஊரில் பிறந்தார். இவர் பெயர்பெற்ற விண்கல் ஆய்வாளர் ஆவார்; 1966 இல் கண்டறியப்பட்ட கிரினோவைட் கனிமம் இவரது நினைவாகப் பெயர் இடப்பட்டுள்ளது.
# யெவ்கேனி கிரினோவ்

## அறிவியல் பணிகள்

இவர் 1926 முதல் 1930 வரை அறிவியல் கல்விக்கழக கனிம அருங்காட்சியத்தின் விண்கல் பிரிவில் பணியாற்றினார். இந்த காலகட்டத்தில் இவர் துங்குழ்சுகா நிகழ்வு குறித்து இலியோனிது குலிக் அவர்களின் மேற்பார்வையின் கீழ் ஆய்வு செய்தார். இவர் 1929 முதல் 1930 வரையிலான துங்குழ்சுகா தேட்ட்த்தில் வானியலாளராக பங்கேற்றார். இந்த்த் தேட்ட்த் தரவுகளை வைத்து இவர் உருசிய மொழியில் ஒரு தனிவரைவு நூலை 1949 இல் எழுதினார். இந்நூலின் பெயர் *துங்குழ்சுகா விண்கல் கனிமம்* என்பதாகும்.  
இடர்தரும் நைட்டிரேட் படலங்களை நீக்க, இவர் 1975 ஆம் ஆண்டில், குலிக்கின் 1938 தேட்டம் முதல் துங்குழ்சுகா நிகழ்வு வரையிலான ஒளிப்பட எதிர்நகல்களை எரித்துவிட்டார். என்றாலும் அவற்றின் நேர்நகல்கள் ஆய்வுக்காக தோம்சுக் நகரில் காப்பாக வைக்கப்பட்டுள்ளன.
# யெவ்கேனி கிரினோவ்

## அறிவியல் விருதுகள்

- 1961 – சோவியத் அறிவியல் கல்விக்கழகம் இவருக்குத் தகைமை முனைவர் பட்டம் வழங்கியது
- 1971 - இலியனார்டு பதக்கம்
# யெவ்கேனி கிரினோவ்

## தகைமை

சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2887 கிரினோவ் எனும் சிறுகோள் இவரது நினைவாகப் பெயர் இடப்பட்டுள்ளது.
# யெவ்கேனி கிரினோவ்

## தேர்ந்தெடுத்த நூல்தொகை

- 1947 *Spectral Reflective Capacity of Natural Formations*
- 1949 *துங்கூசுக்கா விண்வீழ்கல்* (உருசியம்)
- 1952 *Fundamentals of Meteoritics*
- 1959 *Sikhote-Alin Iron Meteorite Shower*, Vol. I
- 1963 *Sikhote-Alin Iron Meteorite Shower*, Vol. II
- 1966 *Giant Meteorites*
# Module:Wd/doc

}
This is intended to fetch data from **விக்கித்தரவுகள்** with or without a link to the connected Wikipedia article. }  
The is under development and is not yet complete. Of the available datatypes, it currently supports **strings**, **quantities**, **monolingual text**, **time** and **globe coordinates**.
# Module:Wd/doc

## Usage

<code></code>
# Module:Wd/doc

## Commands

### Value class

The value class commands can be combined, meaning that multiple commands of different types from this class can be given at one time.  
Combine multiple commands into one call to this instead of making multiple calls to this with one command each to be sure that all the returned pieces of information belong to each other.
| Type | Command | Returns | Basic usage | Description |
| --- | --- | --- | --- | --- |
| <code>property</code> | <small>first match*</small> | <code>}</code> | Returns the requested property – or list of properties – from the current item, or a given item. |  |
| <code>qualifier</code> | <small>first match*</small> | <code>}</code> | Returns the requested qualifier – or list of qualifiers – from the given property of the current item, or a given item. |  |
| <code>reference</code> | <small>first match*</small> | <code>}</code> | Returns a reference – or list of references – from the given property of the current item, or a given item. |  |
| <small>* Returns only a single value instead of multiple (if multiple claims or statements match). The returned value is the first match found from the best-ranked claims.</small> | } |  |  |  |
# Module:Wd/doc

## Commands

### Name class

The name class commands cannot be combined.
| Command | Basic usage | Description |
| --- | --- | --- |
}
# Module:Wd/doc

## Flags

The following (optional) flags are available which can be used to alter this 's behaviour. They must be given after the (first) and before the other . For convenience, empty flags (i.e. <code>||</code>) are allowed and will simply be ignored.
# Module:Wd/doc

## Flags

### Command flags

These flags (<code></code>, <code></code>, ...) apply to the command that precedes them directly.
| Flag | Description |
| --- | --- |
# Module:Wd/doc

## Flags

### Configuration flags

These flags (<code></code>) are general configuration flags and can be given anywhere after the first command (but before the other arguments).
| Flag | Description |  |
| --- | --- | --- |
| <code>preferred</code> | best</code> (so by default claims with a 'deprecated' rank are never returned).  
Output is always sorted from highest rank to lowest (regardless of any of these flags being set). |  |
| <code>future</code> | former</code> (so by default claims that are valid for any time period are returned). |  |
| <code>mdy</code> | Returns date values in month_day_year order instead of day_month_year order. | } |
# Module:Wd/doc

## Arguments

The following table shows the available arguments (<code></code>) in their fixed order. For each command, the minimal set of arguments is marked (i.e. if the commands <code>properties</code> and <code>qualifiers</code> have been given, then at least both the arguments <code>property_id</code> and <code>qualifier_id</code> should be given as well).
| <small>*(required)*</small> | <small>*(optional)*</small> | <small>(optional)</small> | <small>(required)</small> | <small>(optional)</small> | <small>(required)</small> |
| --- | --- | --- | --- | --- | --- |
| *<code></code>* | *<code>commands</code>* | <code>claim_id_or_lit_value</code>
! <code>qualifier_id</code> | *<code></code>* |  |  |
| <code>label</code>, <code>title</code> |  |  |  |  |  |
| <code>property</code>/<code>properties</code> |  |  |  |  |  |
| <code>reference</code>/<code>references</code> |  |  |  |  |  |
| <code>qualifier</code>/<code>qualifiers</code> | } |  |  |  |  |  
Below follows a description of all arguments.  
| Argument | Description |
| --- | --- |
# Module:Wd/doc

## Arguments

### Named properties

Named properties are aliases for P-identifiers. The following named properties (which are case-sensitive) are currently available:  
| Alias | <sub>translates
</sub><sup>to</sup> | P-identifier |  |
| --- | --- | --- | --- |
| coord | → | P625 |  |
| author | → | P50 |  |
| publisher | → | P123 |  |
| importedFrom | → | P143 |  |
| statedIn | → | P248 |  |
| publicationDate | → | P577 |  |
| startTime | → | P580 |  |
| endTime | → | P582 |  |
| retrieved | → | P813 |  |
| referenceURL | → | P854 |  |
| archiveURL | → | P1065 |  |
| title | → | P1476 |  |
| quote | → | P1683 |  |
| shortName | → | P1813 |  |
| language | → | P2439 |  |
| archiveDate | → | P2960 | } |
# Module:Wd
loadI18n(aliasesP, )  
-- get the parent to take the arguments that were passed to the wrapper template
= :getParent or  
if not .args[1] then
throwError("no-function-specified")
end  
f = mw.text.trim(.args[1])  
if f == "main" then
throwError("main-called-twice")
end  
assert(p["_"..f], errorText('no-such-function', f))  
-- copy arguments from immutable to mutable table
args = copyTable(.args)  
-- remove the function name from the list
table.remove(args, 1)  
return p["_"..f](args)
end  
return p
# உதய்பூர் இராச்சியம்

**உதய்பூர் இராச்சியம்** அலலது **மேவார் இராச்சியம்** (Udaipur State or Mewar Kingdom), தற்கால இராஜஸ்தான் மாநிலத்தின் தென்கிழக்கில் அமைந்த மேவார் பிரதேசத்தை கி பி 730 முதல் சித்தோர்கார் நகரத்தை தலைமையிடமாகக் கொண்டு நிறுவப்பட்டது. பின்னர் உதய்பூர் நகரத்தை புதிய தலைநகராகக் கொண்டு இயங்கியது. உதய்பூர் இராச்சிய மன்னர்கள் தங்களின் முதல் தலைநகரமான நக்டாவில் சகஸ்ரபாகு கோயில்கள் கட்டினர்.  
உதய்பூர் இராச்சியம் 18-19-ஆம் நூற்றாண்டுகளில் பிரித்தானிய இந்திய அரசின் கீழ் இயங்கிய சமஸ்தானம் ஆகும். இந்திய விடுதலைக்குப் பின்னர் 6 ஏப்ரல் 1949-இல் மேவார் இராச்சியம் இந்தியாவுடன் இணைக்கும் ஒப்பந்தத்தில் கையொப்பமிட்டது.  
மேவார் இராச்சியத்தை இராசபுத்திர குல *கலோத்* மற்றும் சிசோதிய வம்சத்தினர் கிபி 730 முதல் 1949 முடிய 1,400 ஆண்டுகளுக்கு மேலாக ஆண்டனர்.
# உதய்பூர் இராச்சியம்

## வரலாறு

மராத்தியப் பேரரசிற்கு எதிராக நடைபெற்ற இரண்டாம் ஆங்கிலேய மராத்தியப் போரில் உதய்பூர் இராச்சியப் படைகள், பிரித்தானியக் கம்பெனி படைகளுக்கு ஆதரவாக போரிட்டனர். பின்னர் உதய்பூர் இராச்சியம் 31 சனவரி 1818 முதல் துணைப்படைத் திட்டத்தின் கீழ் ஆங்கிலேயருக்கு அடங்கிய சுதேச சமஸ்தானமாக செயல்பட்டது. பிரித்தானிய அதிகார வர்க்கம், மேவார் இராச்சிய மன்னர்களுக்கு, 19 பீரங்கி குண்டுகள் முழங்கி மரியாதை செய்தது. உதய்பூர் இராச்சியத்தின் இறுதி மன்னர் பூபால சிங், உதய்பூர் சமஸ்தானத்தை இந்தியாவுடன் இணைக்கும் ஒப்பந்தத்தில் 7 ஏப்ரல் 1949 அன்று கையொப்பமிட்டார். பின்னர் உதய்பூர் இராச்சியம் இந்தியாவுடன் இணைந்தது.
# உதய்பூர் இராச்சியம்

## வரலாறு

#### துங்கர்பூரின் கலோத்திய ஆட்சியாளர்கள்

| 1179 |
| --- |
# உதய்பூர் இராச்சியம்

## வரலாறு

#### நக்டாவின் கலோத்திய ஆட்சியாளர்கள்

| 1253 |
| --- |
# உதய்பூர் இராச்சியம்

## வரலாறு

#### சித்தூரின் கலோத்திய ஆட்சியாளர்கள்

| 1253 |
| --- |
- "ஒழுங்கான அரசனில்லாக் காலம் - அலாவுதீன் கில்ஜியின் கீழ் சஞ்சோர் ஆட்சியாளர்கள் சித்தூரை ஆண்டனர். (1303–1326)"
- "கலோத்திய வம்சத்தின் ரகூப் என்பவர் நிறுவிய சிசோதியா வம்சத்தினர் மேவாரை ஆண்டனர்."
# உதய்பூர் இராச்சியம்

## வரலாறு

#### மேவாரின் சிசோதியா வம்ச ஆட்சியாளர்கள்

| 1364 |
| --- |
# உதய்பூர் இராச்சியம்

## வரலாறு

#### உதய்பூர் சிசோதியா இராசபுத்திர ஆட்சியாளர்கள்

| 1572 |
| --- |
# உதய்பூர் இராச்சியம்

## இதனையும் காண்க

- சகஸ்ரபாகு கோயில்கள்
- இந்திய மன்னராட்சி அரசுகளின் பட்டியல்
- இராஜபுதனம் முகமை
- மேவார்
- மார்வார் பிரதேசம்
- உதய்பூர்
- சித்தோர்கார் கோட்டை
- மகாராணா பிரதாப்
- ஹல்டிகாட் போர்